Bratislava, 17.3.2008
Číslo: 09634-159/2008/ŠKK

ROZHODNUTIE

Štátna kúpeľná komisia Ministerstva zdravotníctva Slovenskej republiky (ďalej len „Štátna kúpeľná komisia“) ako príslušný správny orgán podľa ustanovenia § 41 ods. 1 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov (ďalej len „zákon“) a podľa ustanovenia § 42 písm. c) zákona v spojení s ustanovením § 21 ods. 1 a § 49 zákona a ustanovením § 46 zákona č. 71/1967 Zb. o správnom konaní (správny poriadok) v znení neskorších predpisov vo veci vydania povolenia spoločnosti aquAmax, s.r.o., J. Hagaru 9, 831 51 Bratislava, na využívanie ako ďalšiemu využívateľovi prírodného liečivého zdroja s označením CH-1, Štefan - reg. č. BV-099 katastrálne územie Cigeľka r o z h o d l a

t a k t o :

Spoločnosti

Obchodné meno:     aquAmax, s.r.o.
Sídlo:                       J. Hagaru 9, 831 51 Bratislava
IČO:                         43 772 170
Právna forma:          Spoločnosť s ručením obmedzeným
Štatutárny orgán:     Konateľ

                                 Meno a priezvisko: Ing. Pavel Gombík
Bydlisko: Budapeštianska 30, 040 13 Košice
Dátum narodenia: 

(„ďalej len „ využívateľ “) s a    p o v o l u j e   v y u ž í v a ť ako ďalšiemu využívateľovi 
na predmet podnikania 

plnenie prírodnej liečivej vody do spotrebiteľského balenia
prírodný liečivý zdroj  

názov: 
1)	vrt CH-1,Štefan: 

polohopisné a výškopisné zameranie: X= 1163463,06   Y= 267711,43
                                                             Zpažnica= 491,085 m.n.m.
                                                             Zterén   = 490,64 m.n.m

Lokalizácia: obec Cigeľka, katastrálne územie Cigeľka

Podmienky využívania zdroja:

a)	odberné množstvo vody zo zdroja v Cigeľke prelivom, ktoré zodpovedá maximálnemu odbernému množstvu zo zdroja nasledovne:

zdroj	Odberné množstvo 	
CH-1	144 m3/mesiac	

b)	podľa povoleného odberného množstva sa spolupodieľať na zabezpečení:

1)	udržiavania balneotechnického zariadenia v technickom stave podľa príslušných predpisov,
2)	ochrany zdroja pásmom fyzickej ochrany  a jeho označením podľa príslušného predpisu,
3)	označenia hraníc ochranných pásiem I. a II. stupňa v teréne podľa príslušného predpisu,
4)	vykonávania kontrolných analýz  vody zo zdroja akreditovaným laboratóriom zapísaným v zozname vedenom Štátnou kúpeľnou komisiou v rozsahu a v časových intervaloch podľa príslušného všeobecne záväzného právneho predpisu,
5)	vykonávania režimového sledovania pozorovateľom na zdroji,
6)	sledovania meteorologických (teplota vzduchu, úhrn zrážok, barometrický tlak) a hydrologických ukazovateľov (úroveň hladiny v najbližšom povrchovom toku), 
7)	odborného dozoru nad využívaním a ochranou zdroja balneotechnikom

c)	za odobratú vodu zo zdroja platiť úhrady podľa príslušného všeobecne záväzného právneho predpisu,

Povolenie na využívanie zdrojov sa vydáva, v zmysle § 15 ods. 5 zákona, na dobu 15 rokov, ktorá začína plynúť odo dňa nadobudnutia právoplatnosti tohto rozhodnutia.

 Podmienky určené týmto rozhodnutím začína využívateľ plniť dňom nasledujúcim po nadobudnutí právoplatnosti tohto rozhodnutia, ak nie je pri jednotlivých podmienkach uvedený iný termín začatia ich plnenia. 

Práva z tohto rozhodnutia nemožno previesť na iného.

Okrem podmienok určených týmto rozhodnutím je využívateľ povinný plniť všetky povinnosti vyplývajúce mu zo zákona č. 538/2005 Z. z. a jeho vykonávacích predpisov.

Odôvodnenie

Dňa 21.2.2008 začala Štátna kúpeľná komisia  konanie, v zmysle § 21 ods. 1 zákona,  vo veci vydania povolenia využívať prírodný liečivý zdroj v Cigeľke ako ďalší využívateľ spoločnosťou aquAmax, s.r.o., J. Hagaru 9, 831 51 Bratislava.
Využívateľ vo svojej žiadosti predložil aktuálne výpisy z registra trestov a obchodného registra, súhlasné stanovisko k podnikateľskej činnosti vydané obcou Cigeľka, výpis z listu vlastníctva a záverečnú správu z hydrogeologického prieskumu.
Štátna kúpeľná komisia na svojom zasadnutí dňa 17.3.2008 prehodnotila zaslané podklady využívateľa.
Správny orgán pri správnej úvahe zhodnotil a preskúmal všetky predložené materiály a na základe vyššie uvedených skutočností usúdil, že nezistil žiadne dôvody, ktoré by bránili vo veci vydania povolenia na využívanie zdroja využívateľovi. Na základe vyššie uvedených skutočností správny orgán vydal využívateľovi povolenie na využívanie zdroja. V povolení využívať zdroj určil rozsah a účel využívania a súvisiace podmienky podľa zákona. Začiatok využívania zdroja určil využívateľovi dňom nasledujúcim po nadobudnutí právoplatnosti tohto rozhodnutia. Dobu povoleného využívania určil na 15 rokov od nadobudnutia právoplatnosti tohto rozhodnutia.
  Správny orgán posúdil, že vydaním povolenia využívať zdroj nie sú ohrozené záujmy spoločnosti ani obmedzené alebo ohrozené práva účastníka konania. Vzhľadom k tomu a k vyššie uvedeným skutočnostiam správny orgán rozhodol tak, ako je uvedené vo výroku tohto rozhodnutia.

Poučenie:    Proti tomuto rozhodnutiu možno podľa § 43 ods. 3 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov podať odvolanie na Štátnu kúpeľnú komisiu Ministerstva zdravotníctva Slovenskej republiky, Limbova 2, 837 52 Bratislava v lehote do 15 dní odo dňa doručenia. Rozhodnutie je možné preskúmať súdom.

doc. Ing. Jarmila Božíková, PhD.
predseda
Štátnej kúpeľnej komisie

Doručí sa:

1)	aquAmax, s.r.o., J. Hagaru 9, 831 51 Bratislava
2)	C – spring, s.r.o., Šulekova 2, 811 06 Bratislava
3)	obecný úrad Cigeľka
4)	OÚ ŽP v Prešove